
Az alábbiakban meghatározott, illetve körülírt kategóriákba tartozó vagy feltételeknek eleget tevő közszférában működő szervezetek jogosultak részt venni a Microsoft kifejezetten a kormányzat számára kialakított mennyiségi licencprogramjaiban („jogosult jogalanyok”). „Jogosult jogalany” minden olyan szervezet, amely nem haszonszerzés érdekében folytatja tevékenységét, és az alábbi kategóriák valamelyikébe tartozik: 
	Kategóriák

	A. Szupernacionális
	Minden olyan szervezet/intézmény, amely több nemzeti kormányzatot érintő tényleges felügyeleti vagy jogalkotási feladatkörrel rendelkezik.

	B. Nemzeti/Szövetségi
	Minden olyan kormányzati szervezet/intézmény, amelyet szövetségi/nemzeti szinten irányítanak, és amelynek hatásköre egy adott államra vagy országra terjed ki. Ide tartoznak mindazok az országgyűlési és bírósági szervek, amelyeknek hatalmukban áll jogot alkotni és alkalmazni.

	C. Regionális/Állami/
Megyei
	A Kormányzat középszintű szervezeti egysége, amelynek hatásköre nem terjed ki egy adott ország egész területére, de illetékességi területén belül számos helyi önkormányzatra kiterjedő jogkörrel rendelkezik. Ide tartozik (1) minden olyan kormányzati szervezet/intézmény, amelyet állami/regionális szinten irányítanak, ezek megnevezése többféle lehet: régió, térség, département, állam, lander, megye, tartomány; valamint (2) minden olyan hivatal, parlamenti testület, szabályozó hatóság és bírói testület, amelynek hatáskörébe tartozik az adott régió, térség, département, állam, lander, megye vagy tartomány törvényeinek meghatározása vagy azokra vonatkozó döntéshozatal.

	D. Helyi/Városi
	A kormányzat és a kapcsolódó közigazgatás legalacsonyabb szintje. Ide tartozik az összes kormányzati szervezet/intézmény, amelynek irányítása város, kerület, település, járás, különleges célú körzet, falu, kerület, közösség vagy körzet szintjén történik (pl. közterületek, szemétgyűjtés, tűzoltás, helyi szolgáltatások irányítása, valamint egyes országos szolgáltatások megvalósítása).

	E. Egészségügy
	Bármely olyan kormányzati szervezet/intézmény, amely egészségügyi szolgáltatásokat és ellátást biztosít egy államban vagy országban, egészségügyi szolgáltatások és ellátás finanszírozását biztosítja, vagy szabályozói szerepet lát el az egészségügyben.

	F. Egyéb Kormányzati Intézmények
	Bármely intézmény, amely kizárólagos felelősséggel egy nemzetközileg elismert Nemzeti Kormánynak tartozik, és végső fokon annak irányítása alatt áll.
Bármely intézmény, amelyet a vonatkozó létesítő jogszabályban vagy okiratban meghatározott közcél ellátására hoztak létre (pl. köztestületek, helyi önkormányzati testületek, kormányzati kutatószervezetek). 


Amennyiben egy intézmény a fenti kategóriák valamelyikébe illik, azonban nyereségorientált működésű, a következő további feltételek határozzák meg, hogy jogosult jogalanynak tekinthető-e:
1. A bevételben/nyereségben kizárólag a kormány részesül (vagy magántulajdonosok is)?
2. Az intézmény mentes a társasági adó alól?
3. Az intézményt a kormány 50%-ot meghaladó mértékben finanszírozza (azaz finanszírozásának kevesebb mint 50%-a származik kereskedelmi jellegű tevékenységből)?
Amennyiben a fenti kérdések mindegyikére „igen” a válasz, az intézmény jogosult jogalanynak minősül. Amennyiben a fenti kérdések bármelyikére „nem” a válasz, az intézmény nem minősül jogosult jogalanynak. Általában a kereskedelmi tevékenységet (pl. távközlés, banki szolgáltatások, közlekedés stb.) végző kormányzati tulajdonú társaságok, állami tulajdonú vállalatok és kormányzati tulajdonú intézmények (a bejegyzési formától függetlenül) nem minősülnek jogosult jogalanynak.
Amennyiben egy ország Kormánya közzéteszi a közszférához tartozó intézmények jegyzékét, az ilyen intézményeknek teljesíteniük kell a jelen definícióban foglalt feltételeket ahhoz, hogy jogosult jogalanynak minősülhessenek.
Ha egy szervezet egy licencszerződés aláírását követően elveszíti „jogosult kormányzati intézmény” státuszát, akkor a szervezet továbbhasználhatja azokat a példányokat, amelyekhez licenccel rendelkezik, de a szervezet a Microsoft Kormányzati Licencprogramok keretében nem nyújthat be Licencekre vonatkozó új megrendelést.
[bookmark: OLE_LINK1][bookmark: OLE_LINK2]A Microsoft kormányzati árképzést kínál az erre jogosult (fentebb definiált és leírt) állami szektorba tartozó szervezeteknek. Az ilyen, esetleg konkrét mennyiségi licencszerződésben megfogalmazott további jogosultsági követelmények a jogosult szervezetet feljogosítják (1) a Nagyvállalati, a Nagyvállalati Előfizetői, a Select, illetve a Select Plus mennyiségi licencprogram „D” árszintjére vagy (2) olyan más engedményekre, amelyek a Microsoft egyéb mennyiségi licencprogramjai keretében érhetőek el.

